burgasdotpro/wikipedia huggingface dataset:
Abéché

Abéché je 4. najväčšie mesto Čadu, administratívne stredisko prefektúry Vaddai, nachádzajúcej sa vo východnej časti krajiny.
História.
V 16.- 19. storočí slúžilo Abéché ako centrum obchodu s otrokmi. Od polovice 19. storočia bolo hlavným mestom sultanátu Vaddai.
Súčasnosť.
Mesto je dôležitým dopravným uzlom s letiskom, leží na Transsaharskej ceste. Je obchodným centrom regiónu, dominuje tu chov hovädzieho dobytka a textilný priemysel.
Melita

Melita môže byť:
Asina

Asina môže byť:
Stavanger

Stavanger () je mesto a zároveň obec v okrese Rogaland v Nórsku.
Obec Stavanger má 126 469 obyvateľov. V súmestí Stavangeru žije 197 852 obyvateľov, čím je štvrtým najväčším mestom, ale tretím najväčším mestským územím v Nórsku. Stavanger je centrum metropolitnej oblasti Stavanger, ktorá má 297 569 obyvateľov, a administratívnym centrom okresu Rogaland. Mesto zažilo rapídny nárast na konci 20. storočia vďaka ťažbe ropy v regióne a je často označované aj ako "ropné hlavné mesto Nórska" („Oil Capital of Norway“).
V Stavangeri sídli aj Joint Warfare Centre organizácie NATO.
V strede mesta je situovaná najstaršia katedrála v Nórsku, Stavanger domkirke. Úzke uličky starého mesta lemujú drevené domčeky z  18. a  19.storočia, ktoré sú chránené ako súčasť kultúrneho dedičstva. 42 kilometrov od mesta sa nachádza fjord Lysefjord označovaný za jeden z najkrajších v krajine. 
V meste sídli niekoľko športových klubov. Najvýznamnejšie z nich sú futbalový FK Viking, hokejový Stavanger Oilers či hádzanársky klub Stavanger Håndball.
Zoznam vládcov Osmanskej ríše

Pozri:
Andrew Wyatt

Andrew Wyatt je americký hudobník a producent. Narodil sa a vyrastal v Manhattane, a hral v newyorských skupinách ako The A.M., a v súčasnosti je spevákom electropopovej skupiny Miike Snow. Počas svojej kariéry spolupracoval s interpretmi ako Carl Barat, Mark Ronson, Dragons of Zynth, Coco Sumner atď.
Pamela Andersonová

Pamela Denise Andersonová (* 1. júla 1967, Ladysmith, Britská Kolumbia, Kanada) je kanadská a americká herečka, modelka, sexuálny symbol a producentka. Svoju popularitu si získala ako modelka pre pánsky magazín "Playboy" a účinkovaním v seriáli "Baywatch". V priebehu svojej kariéry si nechala niekoľkokrát chirurgicky zväčšiť prsia. V roku 1995 si po krátkej známosti vzala hudobníka Tommy Lee, s ktorým má dvoch synov Brandon Thomas a Dylan Jagger. S manželom sa o niekoľko rokov neskôr rozviedla.
Jarabina Margittaiho

Jarabina Margittaiho () je veľký opadavý ker z rodu "Normeyera" (resp. z rodu jarabina ("Sorbus") v širšom zmysle) z čeľade ružovité ("Rosaceae"). Je to endemit spojený s vegetačným komplexom tvoriacim špecifický typ kosodreviny a skalných spoločenstiev, obmedzený na Krivánsku Fatru.
Opis.
Jarabina Margittaiho je veľký opadavý ker vysoký 1,5 až 6 (7) m.
Listy sú jednoduché, dlhé 75 až 120 mm, široké 40 až 80 mm, široko vajcovito elipsovité, zriedkavo podlhovasto elipsovité, s tupým vrcholom. Na báze sú zaokrúhlené alebo klinovité so stopkou dĺhou do 20 mm. Okraj čepele je veľmi plytko až nezreteľne laločnatý a drobne pílkovitý. Čepeľ je na líci holá a lesklá, na rube menej husto plstnatá, so siedmymi až deviatimi pármi žíl.
Kvety, s priemerom do 12 mm, tvoria vrcholové chocholíkovité metliny. Okvetné lístky dlhé do 8 mm a široké do 6 mm sú ružovkasté. Kalíšne lístky sú trojuholníkové a vzpriamené. Blizny bývajú dve alebo tri a sú voľné.
Plodmi sú lysé a lesklé guľovité malvice, s priemerom do 15 mm, oranžovej až karmínovej farby. Semená sú veľké do 8 mm, holé, lesklé, gaštanovo hnedé.
Rozšírenie.
Jarabina Margittaiho je úzky endemit ktorého rozšírenie je sústredené v najvyšších častiach subalpínskeho pásma Krivánskej Fatry na vápencovom a dolomitovom podloží pozdĺž 3 km hlavného hrebeňa medzi Suchým vrchom a Malým Kriváňom vo Fatre. S pomerne ojedinelým výskytom aj na severných svahoch Veľkého Rozsutca v nadmorskej výške 1 500 m. Odhadovaný rozsah výskytu, na základe lokalít, je na ploche asi 12 km2.
Ekológia.
Jarabina Margittaiho je spojená s vegetačným komplexom tvoriacim špecifický typ kosodreviny a skalných spoločenstiev. Je významnou zložkou autochtónnych krovín borovice horskej ("Pinus mugo"), v rámci ktorých sa v trsoch vyskytuje na vápencovom a dolomitovom podloží na ostrých svahoch (obrátených prevažne na juh až juhovýchod, ale aj sever až severozápad) v nadmorských výškach zhruba od 1 400 do 1 550 m n. m. Kvitne od mája do začiatku júna.
Význam.
Jarabina Margittaiho je v Červenom zozname ohrozených druhov IUCN zaradená pod kritériom DD (Data Deficient) pre nedostatok údajov o zraniteľnosti a počte populácií. Preto nie je možné určiť stav jej ochrany. Podľa slovenských právnych predpisov je považovaná za chránený rastlinný druh.
Vážka bieločelá

Vážka bieločelá alebo vážka obrovská ("Leucorrhinia albifrons") je druh vážky z čeľade "Libellulidae".
Je rozšírená v južnom Baltickom štíte, v Strednej Európe a v Rusku po Sibír. Je to bežný druh, ktorý obýva sladkovodné biotopy.
Pre samca aj samicu je typická biela škvrna na brušku.
Lukáš Diviš (1986)

Lukáš Diviš (* 20. február 1986, Žilina) je slovenský volejbalista, ktorý hráva na pozícii smečiara. V súčasnosti je hráčom tímu Lokomotiv Novosibirsk. Meria . Je brat Petra Diviša.
Periéres (kráľ Sparty)

Periéres alebo Periérés ( - Periéres/iný prepis Periérés) bol v gréckej mytológii kráľ Sparty. 
Pôvod a identifikácia postavy Periéra na základe dochovaných antických textov je plná rozporov. V najstarších mýtoch bol kráľom v Messénii a pravdepodobne až neskôr ho Sparťania začlenili do genealógie spartských kráľov, aby si aj tým podložili nároky na dobytú Messéniu.
Podľa jednej verzie bol Periéres synom Aiola, ktorý vládol v Tesálii. Aiolos so svojou manželkou Enaretou mali päť dcér, Kanaku, Alkyonu, Perimédu, Kalyku, Peisidiku a sedem synov, ktorí sa všetci stali vládcami. Krétheus vládol v Iólku, Salmóneus v Salmónii, Sizyfos v Korinte, Magnes v Magnésii, Athamas v boiótskom Orchomene, Deión vo Fókide a Periéres sa stal kráľom v Messénii.
Pausanias tiež považoval Periéra za syna Aiola a píše, že sa Periéres oženil s Gorgofonou dcérou Persea a mali dvoch synov Afarea a Leukippa, ktorí sa po jeho smrti stali kráľmi v Messénii. Gorgofóna sa potom vydala za spartského kráľa Oibala a boli rodičmi Tyndarea a Hippokoóna. Historik Apollodóros z Atén vo dvoch pasážach tvrdí, alebo naznačuje, že jeho otec bol Aiolos, ale na inom mieste píše, že ním bol spartský kráľ Kynortas. Vyzerá to tak, akoby išlo o dve rozličné postavy. Prvý Periéres bol synom Aiola a Enarety a otcom Afarea, Leukippa, Tyndarea, a tiež Ikaria a druhý bol synom spartského kráľa Kynorta a otec Oibala.
Majstrovstvá Európy v halovom pozemnom hokeji 2012

Majstrovstvá Európy v halovom pozemnom hokeji 2012 boli 15. majstrovstvá Európy v halovom pozemnom hokeji. Bolo to najvyššie kontinentálne podujatie EHF v halovom pozemnom hokeji v roku 2012, ktoré sa konalo za účasti 8 mužských a 8 ženských tímov. Spoločné podujatie mužov a žien sa tak konalo po druhýkrát od 13.15. januára 2012 v Lipsku, v Nemecku. V Nemecku sa konali halové ME už po tretí raz v mužskej (1974, 1994), a po piaty raz v ženskej kategórii (1981, 1987, 1990, 2010). Z dvojnásobného víťazstva, v mužskej i ženskej kategórii, sa tešili hráči Nemecka. Prekvapením bol ženský tím Ukrajiny, ktorý miesto obhajoby titulu vypadol do II. divízie pre rok 2014.
Konečné poradie tímov.
Muži
Ženy
Večernica parková

Večernica parková alebo netopier parkový (lat."Pipistrellus nathusii") je malý netopier z čeľade "netopierovité". Podobá sa na netopiera hvízdavého ("Pipistrellus pipistrellus"). Je široko rozšírený po celej Európe.
Opis.
Dĺžka hlavy a tela je 46 až 55 mm a rozpätie krídel dosahuje 220 – 250 mm. Predlaktie je dlhé 32 až 40 mm a celkom váži 6 až 15 g. Jeho srsť je polotmavá červenohnedej farby, často s bledými končekmi a s bledohnedým spodkom. Srsť je dlhšia a menej rovnomerne sfarbená ako u netopiera hvízdavého. Zároveň je od neho väčší a má širšie krídla. Tvár, uši, krídla a chvost sú tmavé.
Rozšírenie a početnosť.
Je rozšírený od Západnej Európy východne k Uralu, Turecku a Kaukazu. Je migrujúcim druhom, jedince zo severnej a východnej oblasti migrujú počas zimy na juhozápad. Preferované stanovištia sú parky a lesy, často v blízkosti vody.
Hojne je rozšírený v strednej a východnej Európe. Na západe je jeho zimný výskyt vzácnejší, ale nedávno boli na viacerých územiach objavené nové kolónie. Na Britských ostrovoch, bol v minulosti jeho výskyt považovaný za vzácny, iba na pár jedincov napr. na ropných plošinách v Severnom mori. V súčasnosti sú známe viaceré výskyty v Británii aj v Írsku.
Tento druh je ohrozený stratou prirodzeného prostredia ako sú duté stromy a je ohrozený toxickými látkami, ktorými sa konzervuje drevo. Vo viacerých krajinách je chráneným druhom (vrátane Slovenska) a rozmnožuje sa v búdkach na hniezdenie.
Rozšírenie na Slovensku.
Rozšírenie druhu na území Slovenska nie je dostatočne známe.
Zo 429 mapovacích kvadrátov DFS sa celkovo vyskytol v 81 (18,8% rozlohy Slovenska):
Potrava a rozmnožovanie.
Loví v skorých hodinách, lieta rovno s rýchlymi a hlbokými údermi krídel cca 3 až 15 m nad zemou. Loví malý až stredne veľký hmyz, najmä komáre.
Rozmnožovacie kolónie sa nachádzajú v dutých stromoch, búdkach na hniezdenie a niekedy aj v budovách. Párenie prebieha od júla do skorého septembra. Samce majú vo svojom teritóriu hárem samíc. Na jar samice rodia jedno až dve mláďatá.
Echolokácia.
Používa frekvenciu od 36 do 62 kHz s najväčšou energiou na 41 kHz a s najdlhším trvaním 6,9 ms.
Jozef Ábel

Jozef Ábel (* 16. august 1941, Piešťany – † 19. február 2024) bol slovenský operný spevák, lyrický tenor.
Životopis.
V rokoch 19601963 študoval spev na Konzervatóriu v Bratislave, v 19631967 na Janáčkovej akadémii muzických umení v Brne. V roku 1968 vyhral Dvořákovu súťaž v Karlových Varoch. Od roku 1955 pôsobil ako sólista opery Štátneho divadla v Ostrave, od roku 1982 sólista Opery Slovenského národného divadla v Bratislave. Do jeho repertoáru patrili slovenské, české i talianske opery.
Eliteserien

Eliteserien je najvyššia nórska futbalová súťaž. V rokoch 19902016 bola známa pod názvom Tippeligaen, kedy bol jej názov odvodený od lotériovej spoločnosti Norsk Tipping, ktorý bol hlavným sponzorom súťaže. Od roku 1992 je liga profesionálna.
Medzi rokmi 1963 až 1989 bol názov ligy 1. divisjon, v rokoch 1948 až 1962 bol jej názov Hovedserien a medzi rokmi 1937 a 1948 niesla liga názov Norgesserien.
Súčasné kluby.
Nasledujúcich 16 klubov súťaží v Eliteserien v sezóne 2024.
Augusto Abelaira

Augusto Abelaira (* 18. marec 1926, Anca† 4. júl 2003) bol portugalský spisovateľ a publicista. Charakterom svojej tvorby patril k neorealistom.
Abelamovia

Abelamovia, vlastným menom Abelam je domorodý kmeň v Papui-Novej Guinei, žijúci severne od rieky Sepik a objavený na začiatku 20. storočia.
Abelamovia sú roľníci žijúci usadlým životom. Na prácach na poli sa podieľajú predovšetkým ženy, muži pomáhajú len s prípravou pôdy na siatie. Výnimku tvorí len pestovanie jamov (jedlých, na škrob bohatých hľúz), o ktoré sa starajú výhradne muži a ktoré podliehajú množstvu miestnych tabu. Hlavou kmeňa sú tzv. „veľkí muži“, ktorí riadia jeho činnosť. Od konca 2. svetovej vojny sa však ich tradičný spôsob života postupne vytráca.
Jazykom kmeňa je abelam (maprik), ktorým hovorí menej ako 30 tisíc ľudí.
Elena Holičková

Doc. Mgr. Elena Holičková ArtD. , rod. Kunová, (* 14. marec 1950, Staškov) je slovenská operná speváčka-sopranistka a pedagogička.
Zo života.
Narodila sa na Kysuciach, v roku 1959 sa s rodičmi a sestrou presťahovala do otcovho rodiska, obce Výčapy-Opatovce.
V rokoch 1965 – 1972 vyštudovala hru na flautu na konzervatóriu v Bratislave.V rokoch 1972 – 1977 študovala na VŠMU v Bratislave operný a koncertný spev u Márie Kišonovej-Hubovej a zúčastnila sa speváckych kurzov v Taliansku a Nemecku. 
V roku 1978 nastúpila ako sólistka do SND, počas svojho pôsobenia stvárnila takmer 60 veľkých i menších postáv. Ako hosť vystupovala v operách v Prahe a v Brne. V Prahe spievala aj prvé predstavenie Predanej nevesty po rekonštrukcii a znovuotvorení Národního divadla.
Ako koncertná speváčka vystupovala s rôznymi orchestrami (Slovenská filharmónia, Slovenský komorný orchester, Košická filharmónia) s dielami Bacha, Haydna, Mozarta, Beethovena i súčasných slovenských autorov. Spolupracovala s dirigentmi ako Libor Pešek, Zdeněk Košler či Ondrej Lenárd (SND), s ktorým nahrala viacero nahrávok pre Slovenský rozhlas.
V roku 2008 účinkovala v Tokiu v Čajkovského opere "Eugen Onegin", ktorú naštudoval dirigent Seiji Ozawa v koprodukcii Wiener Staatsoper a Opery Nomori Tokio.
V roku 1995 začala učiť na Činohernej a bábkarskej fakulte VŠMU techniku hlasu a v roku 1997 na konzervatóriu operný a koncertný spev. V súčasnosti pôsobí ako docentka na Fakulte dramatických umení AU v Banskej Bystrici a na Konzervatóriu v Bratislave.
Osobný život.
V roku 1974 sa vydala za PhDr. Jána Holičku, v roku 1984 sa im narodila dcéra Zuzana.
Abélia

Abélia () je rod dvojklíčnolistových rastlín z čeľade zemolezovité. Rod tvoria poloopadavé a opadavé kry, často pestované ako dekoratívne rastliny.
Nechce sa mi tancovať

„Nechce sa mi tancovať“ je piaty singel z albumu "Tráva musí rásť" speváka Mira Jaroša. V 34. týždni roku 2011 sa stala siedmou najhranejšou slovenskou nahrávkou.
Vznik.
Rytmická pop rocková pieseň vznikla medzi prvými demami na album. Text napísal Miro Jaroš a Ivana Drábová, hudobne a producentsky spolupracovali Miro Jaroš a Vlado Gnepa. Nahrávka pôvodne nebola plánovaná ako rádiový singel.
Milan Vavro

Milan Vavro (* 21. september 1933, Bratislava – † 9. december 2011, Vyšné Hágy) bol slovenský maliar, grafik, portrétista, ilustrátor, karikaturista a dlhoročný redaktor humoristicko – satirického časopisu Roháč.
Život.
Štúdium.
Štúdium na Vyššej škole umeleckého priemyslu v Bratislave absolvoval v rokoch 1950 – 1954,
v rokoch 1982 – 1985 absolvoval nadstavbové štúdium na bratislavskej Filozofickej fakulte Univerzity Komenského.
Kariéra.
Kariéru odštartoval v roku 1949 ako karikaturista v časopise Roháč, kde začal uverejňovať svoje práce, neskôr bol vedúcim výtvarného oddelenia, kresbami doň prispieval 41 rokov.
Venoval sa aj animovanému filmu (Valibuk, Ceruzkine príhody a iné), plagátu a voľnej maľbe. V 90. rokoch krátko pôsobil ako kreatívny riaditeľ štúdia animovanej tvorby v Luxembursku.
Posledné roky svojho života trávil vo Viničnom pri Bratislave, kde mal aj svoj ateliér.
Nákladné lietadlo

Nákladné lietadlo (resp. nákladný letún) je civilné alebo vojenské lietadlo (resp. letún), navrhnuté a určené predovšetkým na prepravu tovaru namiesto pasažierov. 
Táto úloha si vyžaduje množstvo špeciálnych rysov, vďaka ktorým je toto lietadlo hneď rozpoznateľné; ide väčšinou o hornoplošník (umožňuje dopravu objemných nákladov priamo k lietadlu), lietadlo má takisto mohutný trup, viac kolies, vďaka ktorým dokáže pristáť aj na neupravených plochách, vodorovné chvostové plochy bývajú umiestnené na hornej časti zvislej chvostovej plochy a tak môže byť náklad vykladaný aj nakladaný priamo z lietadla bez väčších problémov.
Aj niektoré dopravné lietadlá bývajú prerábané na transportné lietadlá.
Na pokraji síl

Na pokraji síl je šiesty singel z albumu "Tráva musí rásť" speváka Mira Jaroša a Dominiky Mirgovej. 
V 50 týždni roku 2011 sa stal siedmou najhranejšou slovenskou nahrávkou.
Vznik.
Pieseň je duet Mira Jaroša a Dominiky Mirgovej. Pôvodným autorom je izraelský hudobník Idan Raichel., slovenský text napísal Miro Jaroš. Spevák po prvýkrát využíva zvuk bendža, ktorý vytvára charakter nahrávky. 
Videoklip.
Klip sa inšpiroval obrazovým stvárnením skladby Where the Wild Roses Grow Nicka Cavea (inšpirácia Millaisovým obrazom Ofélia). Novú verziu natočil Michal Kunes Kováč. Tragický dej sa odohráva pri opustenom jazere kde nájde Miro mŕtvu Dominiku. Z klipu nie je jasné, čo sa stalo. Počas nakrúcania bola Dominika napadnutá krkavcom a spoločnosť vo vode jej robil obrovský had. Videoklip mal za prvé dva dni viac ako 30 000 pozretí a objavil sa aj na MTV.
Štefan Svitko

Štefan Svitko (* 26. jún 1982, Žaškov) je slovenský motocyklový pretekár. Na Rally Dakar 2016 obsadil po jednom etapovom víťazstve a stabilných výkonoch konečné 2. miesto, čím sa po dvoch 5. miestach v roku 2012 a 2015 zaradil medzi dakarskú elitu.
Rallye Dakar.
Prvý štart na Rallye Dakar v roku 2010 pretavil na celkovú 13. pozíciu, čím sa stal najúspešnejším nováčikom. V nasledujúcom ročníku bol nútený odstúpiť v 8. etape pre poruchu motocykla, hoci sa priebežne pohyboval v prvej desiatke. Rallye Dakar 2012 odzrkadľoval skúsenosť a zohranosť tímu, čo v konečnom hodnotení Svitka vynieslo na celkové 5. miesto, no v nasledujúcom ročníku bol pre zranenie nútený predčasne odstúpiť po 12. etape. Jazdecké umenie potvrdil opäť v Dakare 2014, keď sa umiestnil na 9. mieste. 
Na Dakar 2015 štartoval za Slovnaft team na KTM Rally Replica 450, ktorá predstavovala technicky konkurencieschopný stroj. Mechanikom v tíme bol Zlatko Novosád a trojicu doplnil Maroš Kubačka. Po sérii vyrovnaných výkonov a pravidelnom umiestnení v prvej desiatke napokon skončil na konečnom 5. mieste. Dakar 2016 skončil po sérii výborných výsledkov na celkovom 2. mieste. Rallye Dakar 2017 poznačilo extrémne počasie - v nížinách na začiatku a konci vysoké teploty, v strednej hornatej časti zasa záplavy a zosuvy pôdy. Po penalizácii za nedovolené natankovanie a neskorý príchod v etape sa rozplynuli šance na dobrý výsledok. S jedným druhým a tretím miestom v etape skončil v 39. ročníku na konečnom 25. mieste. Jubilejný 40. ročník po páde a zranení nedokončil a z priebežného 8. miesta po 10. etape odstúpil. 
V ročníku 2019 sa Štefan Svitko postupne prepracoval na priebežné 8. miesto, no pre poruchu motocykla v 8. etape musel odstúpiť. Pôvodné informácie o ťažkom páde a poranení hlavy sám vyvrátil. V nasledujúcom ročníku sa stabilne pohyboval v druhej desiatke a postupne sa prepracoval na konečné 8. miesto, v ročníku 2022 obsadil 12. miesto, ktoré zopakoval i v roku 2023.
Transportné lietadlo

Transportné lietadlo (resp. transportný letún; angl. "transport aircraft") môže byť:
Martin Gernát

Martin Gernát (* 11. apríl 1993, Košice) je slovenský profesionálny hokejový obranca.
Klubový hokej.
Gernát je odchovancom Košíc. Bol draftovaný v roku 2011 klubom Edmonton Oilers. V drese HC Oceláři Třinec sa stal v rokoch 2019 a 2021 majstrom Česka. Nosí dres s číslom 28.
Reprezentácia.
Slovensko reprezentoval na MS v ľadovom hokeji hráčov do 20 rokov v roku 2012. Slovensko reprezentoval aj na Majstrovstvách sveta v ľadovom hokeji v rokoch 2017 a 2021. V roku 2022 reprezentoval Slovensko na ZOH 2022 v Pekingu, kde získal bronzovú medailu.
František Gerhát

František Gerhát (* 28. apríl 1990, Bratislava) je bývalý slovenský hokejista, ktorý hrával na pozícii útočníka. 
V mladšom veku hrával za dorast a juniorov HC Slovan Bratislava. Od septembra 2008 bol hráčom HC Litvínov. V jeho drese získal v roku 2015 titul majstra Česka. V roku 2022, po 13 sezónach v drese Litvínova oznámil vo veku 32 rokov ukončenie svojej aktívnej hráčskej kariéry.
Reprezentoval Slovensko na Majstrovstvách sveta v ľadovom hokeji hráčov do 20 rokov 2009.
Jasmin Geratová

Jasmin Geratová (* 25. december 1978, Berlín) je nemecká filmová a divadelná herečka.
Život.
Jasmin je dcérou nemeckej matky a tureckého otca. V roku 1994 vyhrala súťaž Bravo girl. Neskôr začala pracovať v nemeckých televíziách, kde moderovala relácie ako "Heart Attack" či "Chartbreaker". Svoju hereckú kariéru zahájila v roku 1997.
Lipari (mesto)

Lipari je hlavné mesto Liparských ostrovov, súostrovia v Tyrrhenskom mori severne od Sicílie. Má približne 11 000 obyvateľov.
Lukáš Diviš (1987)

Lukáš Diviš (* 7. august 1987, Nitra) je slovenský volejbalista. Hráva na pozícii smečiara. Je členom širšieho výberu slovenskej reprezentácie.
Abéliovec dvojradý

Abéliovec dvojradý () je druh rastliny z čeľade olivovité. Je to opadavý ker nižšieho vzrastu s tmavozelenými listami oválneho tvaru. Jeho zvláštnosťou je, že kvitne v zime: kvety sú voňavé, ružovobiele a hviezdicovitého tvaru.
Je endemický pre Kóreu.
Lukáš Diviš

Lukáš Diviš môže byť:
Arunah Shepherdson Abell

Arunah Shepherdson Abell (* 10. august 1806 – † 19. apríl 1888) bol americký vydavateľ. Bol spoluzakladateľom dvoch prvých novín mimo mesta New York, z ktorých sa neskôr stali veľké denníky. Od roku 1836 vydával v Philadelphii denník "Philadelphia Public Ledger", a od roku 1837 v Baltimore denník "Baltimore Sun". Oba denníky sa venovali predovšetkým lokálnym problémom a boli známe najmä svojou vysokou aktuálnosťou.
Kjeld Abell

Kjeld Abell (* 25. august 1901, Ribe, Dánsko – † 5. marec 1961, Kodaň, Dánsko) bol dánsky dramatik.
Životopis.
Kjeld Abell študoval v Paríži a Kodani, následne pracoval ako scénický výtvarník. Je autorom modernistických drám a diel s povojnovou tematikou.
Latinský obrad

Latinský obrad (iné názvy: latinský rítus, neformálne: západný obrad) je súhrnné označenie pre bohoslužobné obrady latinskej cirkvi (teda rímskokatolíckej cirkvi v užšom zmysle). Alternatívne sa hovorí o latinských obradoch/rítoch (t. j. množné číslo). Latinské obrady sú najmä: 
Podrobnosti pozri v článkoch o jednotlivých vyššie uvedených obradoch.
Gorgofoné (dcéra Persea)

Gorgofoné alebo Gorgofona ("Γοργοφόνη") je v gréckej mytológii dcéra hrdinu Persea a jeho manželky Andromedy.
Gorgofona sa vydala za messénského kráľa Periéra, ktorému porodila synov Afarea a Leukippa.
Jej manžel však zomrel a ona sa stala vdovou (prvou vdovou, ktorá sa znovu vydala, dovtedy bolo zvykom, že ženy po smrti svojho muža spáchali samovraždu).
Potom sa vydala za spartského kráľa Oibala a s ním splodila tiež dvoch synov menom Tyndarea a Ikaria. Ikarios sa stal neskôr otcom Penelopy, manželky ithackého kráľa Odysea a Tyndareos bol otcom Klytaimnéstry, a Kastora z Dioskurov.
Brimful of Asha

„Brimful of Asha“ je singel z roku 1997 britskej alternatívnej rockovej skupiny Cornershop. Skladba pôvodne v roku 1997 dosiahla 60. miesto v rebríčku UK Singles Chart. Po vytvorení remixu od hudobníka Fatboy Slima, ktorý bol vydaný v Spojenom kráľovstve len vo forme 12" singlu, mala rádiový úspech aj úspech u hudobných kritikov. Skladba bola opätovne vydaná a dosiahla 1. miesto v rebríčku UK Singles Chart vo februári 1998 a 16. miesto v rebríčku Modern Rock Tracks. Text piesne je poctou pre indickú speváčku Ashu Bhosle, ktorá je jednou z najuspešnejších popových speváčok/vokalistiek filmovej hudby v Indii.
Hudobné video režíroval Phil Harder a skladbu produkovalo štúdio Harder/Fuller Films.
V októbri 2011 zaradil časopis "NME" remix Fatboya Slima na 105. miesto v svojom zozname "150 Best Tracks of the Past 15 Years".
Krétheus

Krétheus (iné názvy: Kréteus, Kretheus, Kreteus; - Krétheus, lat. Cretheus) bol v gréckej mytológii syn Aiola, vnuk praotca Grékov Helléna. Bol zakladateľom a prvým kráľom v Iólku.
Zdá sa, že Krétheus našiel svoje miesto v gréckych mýtoch práve kvôli významným predkom, veď jeho otec Aiolos bol zakladateľom významného gréckeho kmeňa Aiolov; aj všetci jeho bratia, ktorými boli Sizyfos, Salmóneus, Athamas, Déión, Periéres a Magnes, boli zakladatelia a vládcovia významných gréckych miest tej doby.
Praotec Grékov Hellén mal vedľa Aiola ešte dvoch synov. Dóros bol zakladateľom gréckeho kmeňa Dórov a Xuthovi synovia Achaios a Ión založili kmene Achájcov a Iónov.
Ďalším dôvodom, prečo je Krétheus známy, sú tiež jeho potomkovia. Keď sa neskôr oženil s Tyro, dcérou svojho brata Salmónea, porodila mu Aisóna, budúceho otca slávneho moreplavca Iásona, ktorý viedol preslávenú výpravu za zlatým rúnom do ďalekej Kolchidy. Jeho manželka Tyro so sebou priviedla aj svoje dvojičky Pelia a Nélea, ktorých otcom bol boh morí Poseidón.
Po smrti Kréthea uchopil moc v Iólku Pelias, odsunul právoplatného nástupcu trónu Aisóna a vyhnal svoje dvojča Nélea do Messénie do západnej časti Peloponézu, kde Néleus založil mesto Pylos. Keď dospel Iáson a hlásil sa o svoje práva na trón v Iólku, Pelias si stanovil podmienku, že mu vyhovie len ak privezie rúno zlatého barana. Iáson podmienku prijal a zorganizoval slávnu výpravu Argonautov. Z dlhej cesty priviezol nielen rúno, ale aj manželku Médeiu, mocnú čarodejnicu, ktorá úskokom usmrtila Pelia, dokonca za pomoci jeho vlastných dcér.
Ernest Bokroš

Ernest Bokroš (* 25. august 1959, Karviná) je bývalý slovenský hokejový obranca, v súčasnosti tréner. Má synov Lukáša a Tomáša, ktorí sú tiež hokejisti.
Hráčska kariéra.
S vrcholovým hokejom začal v sezóne 1979/1980 v klube Dukla Trenčín, kde pôsobil až do sezóny 1989/1990. V sezóne 1990/1991 hral za ESV Kaufbeuren, s ktorým postúpil do nemeckej najvyššej súťaže DEL. V ďalšej sezóne sa vrátil do Trenčína, s ktorým získal majstrovský titul ako kapitán tímu. Sezónu 1992/1993 ešte odohral vo fínskom Jokipojat Joensuu a po sezóne ukončil aktívnu hráčsku kariéru. V najvyššej česko-slovenskej súťaži odohral 11 sezón, kde v 428 zápasoch dal 57 gólov. V drese Česko-Slovenska odohral od 6. septembra 1983 do 17. novembra 1985 20 zápasov, v ktorých strelil 2 góly.
Trénerská kariéra.
Po skončení aktívnej hráčskej kariéry začal trénersky pracovať s dorastencami Dukly. V sezóne 1995/1996 sa stal asistentom Rudolfa Potscha pri A-tíme Dukly. Sezónu 1996/1997 začal ako tréner Zvolena a skončil ako tréner Slovana. Na jeho lavičke vydržal až do 4. novembra 1999 keď ho po zápase so Skalicou odvolali. 6. februára 2000 prevzal tím Zvolena. Od sezóny 1999/2000 bol zároveň asistentom reprezentačného trénera. Vo Zvolene skončil po sezóne 2002/2003 a v nasledujúcej sa stal trénerom HC Zlín. Ten trénoval až do sezóny 2007/2008 počas ktorej odišiel . Hneď však nastúpil na lavičku Vítkovíc . Sezónu 2008/2009 začal, ale nedokončil ako tréner HC České Budějovice . Nasledujúce dve sezóny pôsobil na lavičke Zvolena, ale v priebehu druhej ho z postu odvolali . Po výmene vedenia slovenského hokeja sa stal novým trénerom reprezentačnej osemnástky a v priebehu sezóny aj reprezentačnej dvadsiatky s ktorou absolvoval Majstrovstvá sveta v Kanade. Na prelome rokov 2014/2015 (MSJ 2015 Kanada) ako tréner Slovenskej hokejovej reprezentácie do 20 rokov (U20) získal bronzovú medailu. Ako tréner získal majstrovské tituly so Slovanom, Zvolenom a Zlínom.
Murtal

Murtal je okres v Rakúsku v spolkovej krajine Štajersko. Má rozlohu a k 1. januáru 2011 tu žilo 74 078 obyvateľov. Sídlom okresu je mesto Judenburg. Okres vznikol 1. januára 2012 spojením okresov Knittelfeld a Judenburg.
Canon EOS 600D

Canon EOS 600D je 18,0 megapixelová digitálna zrkadlovka, predstavená spoločnosťou Canon dňa 7. februára 2011. V Japonsku je známa ako EOS Kiss X5 a v Kanade a USA ako EOS Rebel T3i. Model 600D nahradil 550D, hoci 550D ostal vo výrobe do decembra 2011.
Czechoslovakia

Czechoslovakia môže byť:
Ultra High Definition Television

Špecifikácie Ultra High Definition Television:
Ultra High Definition Television (iné názvy: UHDTV, Ultra HDTV či 4320p) je formát záznamu digital video v súčasnosti v návrhu NHK Science &amp; Technology Research Laboratories. Má 16-krát väčší počet pixelov ako HDTV. IMAX má približne rovnaké rozlíšenie ako UHDTV.
WQHD (2560×1440) a QFHD (3840×2160) predstavujú stredné rozlíšenia medzi HDTV a UHDTV.
NHK nazýva tento formát Super Hi-Vision (SHV).
Experimentálna technológia.
Keďže je tento formát zatiaľ iba pokusom, televízna spoločnosť NHK pre svoje testy postavila vlastný prototyp. Systém bol predstavený v septembri 2003, keď bolo použité pole 16 HDTV videokamier na zachytenie 30-minútového testovacieho videa.
Samotná kamera bola skonštruovaná so štyrmi 64 mm prvkami CCD, každý s rozlíšením 3840 × 2048. Použitím dvoch CCD pre zelenú a jedného pre modrú a jedného pre červenú, bolo potrebné použiť metódu kompenzácie priestorových pixelov pre vytvorenie 7680 × 4320.
Systém bol predvedený na veľtrhoch Expo 2005, IBC 2006 a IBC 2008 a CES 2009, a na konferenciách NAB 2006 a NAB 2007.
Dňa 31. decembra 2006 predstavila spoločnosť NHK živý prenos svojej každoročnej hudobnej show "Kōhaku Uta Gassen" cez IP z Tokia na 11,4-metrové plátno v Osake. Použitím kodeku vyvinutého v NHK bolo video komprimované z 24 GBit/s na 180 – 600 MBit/s a zvuk bol komprimovaný z 28 Mbit/s na 7–28 Mbit/s. Nekomprimované 20-minútové vysielanie by mohlo potrebovať až 4 TB záznamového média.
Veľká depresia

Veľká depresia (angl. Great Depression) môže byť:
Veľká recesia

Veľká recesia (angl. Great Recession) môže byť:
Hra

Hra môže byť:
Hry môže byť:
Hra (teória hier)

Hra je dobre definovaný matematický objekt. Pozostáva z množiny hráčov, zo stratégií dostupných daným hráčom a ku každej kombinácii stratégií sú určené výplaty hráčov. Teória hier rozdeľuje hry do mnohých kategórií podľa toho, aké konkrétne metódy sa používajú na ich riešenie a ako v tej-ktorej kategórii definujeme „riešenie“. 
Hrami z matematického hľadiska sa zaoberá teória hier. Jej výsledky sa uplatňujú aj v oblastiach, ktoré s hrami na prvý pohľad vôbec nesúvisia. Napr. Nobelová cena za ekonómiu v roku 1994 bola udelená za aplikáciu teórie hier v ekonómii – "Za základnú analýzu rovnováhy v nekooperatívnej teórii hier".
Teória hier rozdeľuje hry:
Hra 2 hráčov s konštantným súčtom a úplnou informáciou sa nazýva antagonistická hra.
Game

Game (angl. hra) môže byť:
Svetová hospodárska kríza

Svetová hospodárska kríza alebo svetová ekonomická kríza môže byť:
Veľká hospodárska kríza

Veľká hospodárska kríza alebo veľká ekonomická kríza môže byť:
Abd al-Azíz

Abd al-Azíz (iné prepisy: ʽAbd al-ʽAzíz, Abdalazíz, Abdal'azíz, Abdal Azíz, (ʽ)Abdu 'l-(ʽ)Azíz, (ʽ)Abdu-l-(ʽ)Azíz, Abd-ul-Azíz, Abdulazíz, Abdul'azíz, Abdul Azíz; podľa regionálnej výslovnosti aj: "Abd-el-Azíz", "Abdelazíz", "Abdel Azíz" a pod.; arab. عبد العزيز) môže byť:
Kawasaki Ki-102

Kawasaki Ki-102 (kódové označenie Spojencov "Randy") bol dvojmiestny dvojmotorový strednoplošník používaný ako útočný bombardér (Ki-102b), výškový stíhač (Ki-102a) a ako nočný stíhač (Ki-102c). Japonské označenie bolo armádne útočné lietadlo typ 4.
Vznik a vývoj.
Lietadlo Ki-102 vzniklo ako nástupca lietadla Ki-45 "Torju". Bolo vyvinuté z lietadla Ki-96 pôvodne určeného na pozemné útoky, ktoré sa ale nedostalo do produkcie. Prvý prototyp Ki-102 vzlietol v marci 1944 a v októbri bola spustená výroba typu Ki-102b určeného na útoky na pozemné ciele. Neskôr sa vyrábala verzia Ki-102a a Ki-102c.
Verzie.
Ki-102
Prototyp, celkovo 3 postavené.
Ki-102a (Typ Kō)
Denný stíhač vyzbrojený kanónom Ho-203 a kanónom Ho-5 a poháňaný turbokompresorovým motorom Ha-112-II Ru. Celkovo bolo dodaných 15 kusov.
Ki-102b (Typ Otu)
Verzia určená k útokom na pozemné ciele. Bolo vyrobených niečo vyše 200 kusov.
Ki-102c (Typ Hei)
Nočný stíhač so zväčšenou zásobou paliva a väčším rozpätím. Postavené 2 kusy.
Ki-108
Experimentálny nočný stíhač s pretlakovou kabínou.
Bojové nasadenie.
Lietadlá Ki-102 boli použité pri obrane Okinawy na jar a leto roku 1945. Ďalšie stroje boli použité na experimentálne účely.
Alfa-bunka

Alfa-bunky alebo α-bunky alebo A-bunky sú typ buniek s vnútornou sekréciou, ktoré sa nachádzajú v pankrease, v tzv. Langerhansových ostrovčekoch. Produkujú hormón glukagón, ktorý pôsobí proti účinkom inzulínu (antagonista inzulínu).
Zlatý Bažant

Zlatý Bažant je značka piva, ktorá sa varí v Pivovare Hurbanovo. Pivovar vlastní spoločnosť Heineken Slovensko, a.s, ktorá je súčasťou jednej z najväčších pivovarníckych skupín na svete – Heineken N.V., ktorý patrí do medzinárodného koncernu Heineken International.
História.
Zlatý Bažant sa začal variť krátko po dokončení Pivovaru Hurbanovo v roku 1969. Značka vznikla premenovaním z pôvodného názvu, ktorým bolo Hurbanovské pivo. Dôvodom pre tento názov je hojný výskyt bažantov v okolí mesta Hurbanova. Bažant zlatý je príbuzný nášho bažanta, ktorý žije predovšetkým v Číne a s pivom ho spája jeho zlatá farba.
Zlatý Bažant si rýchlo získal mnoho fanúšikov a jeho obľúbenosť rástla nielen na území Česko-Slovenska, ale spoločne s Plzenským Prazdrojom a Budějovickým Budvarom sa výrazne podieľal na národnom exporte.
Už v roku 1971 sa Zlatý Bažant začal predávať aj v plechovkách a to vďaka prvej linke na území Česko-Slovenska, ktorá dokázala plniť pivo do plechoviek.
Zlatý Bažant už v osemdesiatych rokoch priniesol nealkoholické pivo Pito. Na jeho tradíciu dnes nadväzuje Zlatý Bažant Nealko. 
V roku 2001 sa značka predstavila v úplne novej zelenej fľaši s originálnym dizajnom, čím zmenila unifikovaný trh s pivnými fľašami. 1. apríla 2011 bol uvedený na trh Bažant Radler. V apríli 2016 uviedli na trh pivo Zlatý Bažant ´73, pivo, ktoré je inšpirované podľa najstaršieho zachovaného varného listu piva Zlatý Bažant zo 16. apríla 1973 . 
Charakteristika.
Zlatý Bažant sa vyznačuje stredne silnou, príjemnou horkosťou. Stredne plná chuť a primeraná rezkosť, jemná chmeľová vôňa žateckého chmeľu a sýta, žiarivo zlatožltá farba, ktorú mu prepožičiava najmä vlastný slad, ho zaraďujú medzi obľúbené pivá na slovenskom trhu.
Komunikácia.
Pre slovenského spotrebiteľa je Zlatý Bažant už tradične spojený s niekoľkými kultúrnymi akciami, napríklad Bažant Pohoda či Bažant Kinematograf, Bažant na Mlynoch. Zlatý Bažant dlhodobejšie podporuje taktiež slovenskú filmovú tvorbu.
Export.
Pivo Zlatý Bažant sa v licencii vyrába v Maďarsku, Česku, v Rusku a Bielorusku. 
Okrem toho ho môžete nájsť aj v USA, Kanade, Spojenom kráľovstve, Ukrajine, Poľsku, Švédsku, Holandsku, Nemecku, Dánsku, Fínsku, Izraeli, Austrálii, Litve, Lotyšsku, Estónsku, Azerbajdžane či v Moldavsku a ďalších krajinách. V súčasnosti sa exportuje do 16 krajín sveta. Do USA a Kanady sa vyrába a distribuuje pod názvom Golden Pheasant.
Jaroslav Abelovič

Prof. Ing. Jaroslav Abelovič (* 4. apríl 1932, Naháč – † 18. máj 1996, Bratislava) bol slovenský geodet. Pôsobil na Stavebnej fakulte STU v Bratislave, od roku 1991 ako profesor. Venoval sa štúdiu dynamiky svahových pohybov a riešeniu problémov metrológie v geodézii.
Kynortas

Kynortas (iné názvy: Kynortás, Kynortes, Kynortés; - Kynortas/iný prepis Kynortás, Kynortes/iný prepis Kynortés) bol v gréckej mytológii kráľ Sparty. 
V gréckych mýtoch bol Kynortas mladší syn spartského kráľa Amykla a jeho manželky Diomédé, pochádzajúcej z územia Lapithov.Na trón nastúpil po smrti svojho staršieho brata Argala. Ich mladší brat Hyakinthos zomrel už predtým násilnou smrťou a pochovali ho v novozaloženom meste Amyklai.
V najstarších mýtoch bol Kynortas otcom Oibala, ktorý sa stal jeho následníkom. Neskôr po dobytí Messénie, aby si Sparťania aj tým podložili nároky na toto územie, začlenili do genealógie spartských kráľov messénskeho kráľa Periéra. Periéres sa tak stal podľa jednej verzie synom Kynorta a otcom Oibala. Pausanias píše, že Oibalos bol synom Kynorta a Periéres syn tesálskeho kráľa Aiola bol prvým manželom jeho manželky Gorgofony,ale historik Apollodoros v jednej pasáži uvádza, že Kynortas bol podľa tvrdenia mnohých otcom Periera. 
Podľa svedectva Pausania, ktorý v druhom storočí navštívil Grécko, ležal hrob spartského kráľa Kynorta pri hrobke Kastora, na mieste zvanom Skiada () v Lakónii.
Turn Me On

„Turn Me On“ je skladba francúzskeho DJa Davida Guettu z jeho piateho štúdiového albumu "Nothing But the Beat". Na skladbe vokálne spolupracovala trinidadská speváčka Nicki Minaj. Skladbu napísali David Guetta a Giorgio Tuinfort s Ester Dean. Napriek faktu, že v skladbe v speve Nicki Minaj bola použitá funkcia auto-tune, skladba získala priaznivé ohlasy. It has been chosen as the fifth official single from "Nothing but the Beat". Bola vybraná ako piaty singel pre album "Nothing But the Beat".
Hudobné video.
Hudobné video skladby „Turn Me On“ bolo natočené v novembra 2011 režisérom Sanjim Senakom.
Chemtrail

Chemtrails (z  &lt; "chemical" + "trail", doslova „chemická stopa“) je označenie pre súbor konšpiračných teórií podľa ktorých sú z lietadiel do vzduchu rozprašované škodlivé chemické látky (napr. ťažké kovy) alebo aj baktérie či vírusy, resp. že sú tieto látky umelo pridávané do leteckého paliva, aby vyvolali škodlivý účinok u ľudí. Zároveň teória tvrdí, že viditeľné stopy za lietadlami ("chemtrails") sú podobné kondenzačným stopám, avšak vo vzduchu sa udržiavajú po dlhšiu dobu alebo sa časom zväčšujú. V skutočnosti ide o dezinformácie vznikajúce nepochopením meteorologických javov vzhľadom na kondenzačné stopy lietadiel.
Teórie o chemtrails sa začali objavovať v 90. rokoch 20. storočia.. Podľa zástancov týchto teórií je cieľom projekt na zmiernenie následkov globálneho otepľovania, tajný program na redukciu civilizácie alebo jej ovládanie. Žiadna z týchto teórií ale nebola potvrdená. Oficiálne inštitúcie a vedecká obec, predovšetkým meteorológovia a letoví technici, tvrdenia proponentov tejto konšpiračnej teórie opakovane popiera.
Vysvetlenie javu.
Fotografie s nádržami na palube lietadiel, ktoré prívrženci tejto teórie často používajú ako dôkaz, sú v skutočnosti systémy testovania prototypov lietadiel. Záťaž pasažierov je simulovaná presunom vody v nádržiach.
Programy na tzv. umelé ovplyvňovanie počasia, prebiehajúce v niektorých krajinách sveta, nevyužívajú civilné lietadlá a prebiehajú mimo územia Strednej Európy, kde sú na to klimatologicky nevhodné podmienky. Povaha týchto programov sa taktiež značne odlišuje od charakteristiky "chemtrails". Udržiavanie a zvýraznenie kondenzačných stôp je spôsobené prachovými časticami a ľadovými kryštálmi zo spalín leteckých motorov, ktoré vytvárajú kondenzačné jadro pre následnú kondenzáciu (v príp. nízkych teplôt kryštalizáciu) vodnej pary prítomnej v atmosfére v prípade, že je ňou presýtená. Kondenzácia sa za vhodných podmienok môže vyskytnúť aj v miestach s prudkým poklesom tlaku, napríklad na hranách krídel. Turbulencia má za následok deformovanie týchto stôp, niekedy až do neprirodzených stavov. Svojim charakterom pripomínajú oblaky cirry a vyskytujú sa vo výške 7,5 až 12 km nad hladinou mora.
Negatívne účinky.
Napriek tomu, kondenzačné stopy, ktoré sa držia na oblohe dlhú dobu, majú podľa niektorých štúdií negatívne účinky na klímu. Podporujú skleníkový efekt tým, že odrážajú slnečné žiarenie späť smerom na povrch, pričom skleníkový efekt prevláda nad tienením. Merania počas trojdňového zastavenia všetkej letovej dopravy nad celými USA po teroristických útokoch na svetové obchodné centrum potvrdili zvýšenie rozdielu priemernej nočnej a dennej teploty o približne 1 °C.
Povrazník

Povrazník môže byť:
Hutch Dano

Hutchings Royal "Hutch" Dano (* 21. máj 1992, Santa Monica, Kalifornia, USA) je americký herec, známy ako Zeke v seriáli Zeke &amp; Luther vysielanom na Disney Channel. Taktiež hral Henryho vo filme "Ramona and Beezus", v seriály "Sladký život na mori" stvárnil bývalého priateľa Baily Picketovej, Moosa. Bol v modrom tíme v Disney’s Friends for Change Games.
Hutch sa narodil v Santa Monice, v Kalifornii. Pracoval v obchode so skejtbordmi a navštevoval "Santa Monica High School"; v súčasnosti býva vo Venice Beach, v Kalifornii.
Yves Larock

Yves "Larock" Cheminade (20. apríl 1977, Neuchâtel, Švajčiarsko) je švajčiarsky DJ a producent. Je členom DJského projektu Africanism All Stars.
Jeho singel „Rise Up“ bol populárnou klubovou skladbou v celej Európe a dosiahla 13. miesto v rebríčku UK Singles Chart.
Incubus

Incubus môže byť:
Inkubus (mýtická bytosť)

Inkubus (lat. "incubus") bol:
Niekedy sa inkubus označuje ako "mužský" démon, ale táto interpretácia nie je jednoznačná. Je opisovaný v rôznych podobách, často napoly hmotných alebo zvieracích. Všeobecne sú démoni v stredovekej démonológii považovaní za bezpohlavné bytosti. Meno „inkubus” pochádza z latinčiny a znamená „ležať hore” čím zdôrazňuj, že tento démon vystupuje v mužskej úlohe pri pohlavnom styku.
Ženskou obdobou inkuba je sukubus, démon, ktorý zvádza mužov a súloží s nimi. Vzhľadom na zmienenú bezpohlavnosť démonov je možné, aby ten istý démon vystupoval v rôznych situáciách ako sukubus aj inkubus.
Inkubus

Inkubus (lat. incubus) môže byť:
Bayezid I.

Bayezid I. (osm. tur. بايزيد اول, mod. tur. "I. Bayezid, Yıldırım Bayezid" (prezývaný Yildirim (osm. tur. یلدیرم), "Blesk"); "*" 10. máj 1354, Osmanský bejlik – † 8. marec 1403, Tímúrovská ríša) bol sultán Osmanskej ríše v rokoch 1389 - 1402. Bol synom a nástupcom Murada I. Bol jedným z najvýbojnejších osmanských sultánov. Počas jeho vlády sa Osmania, jeden z mnohých tureckých kmeňov Malej Ázie, zmocnili takmer celého Balkánu (až na západné pobrežie) a vyvrátili turecké emiráty v Malej Ázii. Po Bayezidovej porážke proti Tímúrovi v roku 1402 sa Osmanská ríša zvíjala 11 rokov v agónii, než jej najmladší Bayezidov syn Mehmed I. navrátil stabilitu.
Ikos

Ikos môže byť:
Downlink

Downlink môže byť:
Jeho opakom je Uplink.
Jaseň (rod)

Jaseň ("Fraxinus") je rod listnatých stromov z čeľade olivovité. Zahŕňa približne 60 druhov, ide o stredné až väčšie opadavé stromy, aj keď niektoré subtropické druhy sú neopadavé.
Na území Slovenska sa vyskytujú dva druhy: najrozšírenejší jaseň štíhly ("Fraxinus excelsior") a jaseň mannový ("Fraxinus ornus"). Mohutné jasene ešte v 90-tych rokoch min. st. rástli v masíve Popričného (995 m n. m.; Vihorlatské vrchy). Jaseň s obvodom cca 5 m v prsnej výške rastie dodnes na stratovulkáne Bradlo v (840 m n. m.; Slanských vrchoch, neďaleko prameniska "Zimného potoka". Plošne väčšie porasty jaseňov pokrývajú miestami južné svahy planiny Horný vrch a Zádielskej planiny v Slovenskom krase.
Mytológia.
V eddických piesňach z 13. storočia a ďalších dokumentoch a povestiach týkajúcich sa severskej mytológie existoval mýtický jaseň zvaný Yggdrasil, ktorý spájal rôzne svety (napr. Asgard, Midgard, Jotunheim, atď.), a teda plnil funkciu akéhosi "centra kozmu". Pri jeho koreňoch sedávali tri sudičky (Norny) a spriadali vlákna osudu.
Athamas (mytológia)

Athamas (iné názvy: Athamás, Atamas, Atamás; gr. starogr. Αθάμας - Athamas/iný prepis: Athamás) bol v gréckej mytológii syn tesálskeho kráľa Aiola, jeho starý otec bol Hellén, praotec všetkých Grékov. Stal sa kráľom v boiótskom meste Orchomenos.
Jeho bratmi boli:
Athamas sa oženil dvakrát, prvou ženou bola bohyňa oblakov Nefelé. Porodila mu syna Frixa a dcéru Hellé. Nešťastný osud sebe aj deťom privodil tým, že opustil Nefelé a oženil sa s Inó, dcérou Kadma, kráľa v Tébach. S tou mal neskôr dvoch synov, Learcha a Melikerta. Macocha Inó deti z prvého manželstva nenávidela až tak, že s úkladmi a intrigami dosiahla súhlas Athamasa na ich obetovanie bohom, aby zachránila kráľovstvo od hladu, biedy a nepokojov obyvateľov. Tesne pred obetným obradom matka detí Nefelé poslala zlatého barana, aby deti preniesol cez more do ďalekej Kolchidy. Šťastne sa to skončilo pre Frixa, ale Hellé sa utopila v mori.
Čoskoro nato Athamas upadol do nemilosti bohyne Héry, keď sa ujal malého Dionýza, syna najvyššieho boha Dia a jeho milenky Semelé. Héra na Athamanta zoslala šialenstvo, v ktorom zabil svojho syna Learcha. Nestačil už ublížiť druhému Melikertovi, lebo Inó mu ho vytrhla, ale neunikla a vrhla sa do mora. Keď sa šialený Athamas pokúsil zabiť aj Dionýza, skryl ho boh Hermes.
Koniec Athamantov nie je v mýtoch doložený, samovražda je ale predpokladaná. Príbeh Athamasa a jeho syna Frixa stojí na začiatku ďalších veľkých mýtov, najmä vo veľkej výprave
Iasóna a Argonautov do Kolchidy pre zlaté rúno.
Ivan Ilić

Ivan Ilić (v srbskej cyrilike: Иван Илић, * 14. august 1978, Belehrad, Srbsko) je americký klavírny virtuóz srbského pôvodu. Momentálne žije v Paríži.
Životopis.
Narodil sa 14. augusta 1978 v Belehrade, vo vtedajšej Juhoslávii. Na Kalifornskej univerzite v Berkeley študoval odbory matematika a hudba. Chvíľu taktiež navštevoval hudobné konzervatórium v San Franciscu. Absolvoval postgraduálne štúdium na parížskom konzervatóriu, kde získal Premier Prix. Pokračoval na École Normale de Musique de Paris. Jeho učiteľmi vo Francúzsku boli medzi inými aj François-René Duchâble, Christian Ivaldi a Jacques Rouvier.
Kariéra.
Vystupujúc v prvom rade ako sólista, Ilić je známy svojimi interpretáciami francúzskej hudby, predovšetkým prác Clauda Debussyho. V októbri 2008 mu na francúzskom nahrávacom labeli Paraty vyšla jeho nahrávka 24 Debussyho prelúdií ("Debussy - Préludes pour piano, Livres 1 et 2"), ktorá bola vo Francúzsku ocenená Mezzo TV´s Critics Choice. Kritici Fanfare Magazine zaradili nahrávku medzi 5 najlepších roku 2008. Rovnakým spôsobom bola ocenená aj francúzskou internetovou stránkou Classique News. Ilić, ktorý upravil poradie prelúdií na albume, musel neskôr svoje kontroverzné rozhodnutie vo viacerých interview obhajovať.
Sústredí sa predovšetkým na sólistický repertoár. Nahral práce od J.S. Bacha, Händla, Haydna, Beethovena, Chopina, Schumanna, Liszta, Brahmsa, Debussyho, Ravela a Luciena Durosoira. Do svojich recitálov však často zahŕňa aj súčasú hudbu. Medzi rastúcim počtom skladateľov, ktorí pre neho napísali nové práce nechýbajú mená ako John Metcalf, Keerif Makan a Dmitri Tymoczko. Jeho ďalšou nahrávkou bude album štúdií na Chopinove etudy od Leopolda Godowského ("22 Chopin Studies by Leopold Godowsky").
Ilić vystupoval v Carneggie Hall, Weill Hall v New Yorku, Wigmore Hall, Glenn Gould Studio a v írskej National Concert Hall.
Od začiatku júna 2011 sú viaceré nahrávky Ivana Ilića k dispozícii na stránke IMSLP.
Herectvo a písanie.
V roku 2010 herecky debutoval v krátkom filme Luca Plissonneaua, Izákova voľba ("Les Mains"), kde sa predstavil v hlavnej role Izáka. V roku 2011 si zahral postavu Glenna Goulda v novom krátkom filme Benoîta Maireho, Pastier ("Le Berger") po boku známeho herca Lou Castela. Píše o hudbe na internetovú stránku "Washington Times".
Cugarský prieliv

Cugarský prieliv (Cugaru-kaikjó, angl. Tsugaru Strait) je úžina oddeľujúca ostrovy Honšú a Hokkaidó a spájajúca Tichý oceán s Japonským morom. Dlhá je približne 100 km, široká 20 až 50 km. Aby cudzie lode mohli voľne preplávať prielivom, Japonsko sa kvôli jeho malej šírke vzdalo tradičného 12 míľového pobrežného pásma a uplatňuje tu len 3 míľové pásmo. Dnes sa je možné cez úžinu dostať železničným tunelom Seikan, ktorý bol až do roku 2010 najdlhším tunelom na svete (53 850 m).
Proteín A1

Proteín A1 alebo proteín BFL-1 je bielkovina, ktorá patrí do rodiny Bcl-2 (je kódovaná génom "BCL2A1"). Je syntetizovaný predovšetkým v hemopoetickom (krvotvornom) tkanive, predlžuje dĺžku života buniek a umožňuje diferenciáciu myeloidných buniek.
Beaulieu-sur-Mer

Beaulieu-sur-Mer je francúzske mesto v departemente Alpes-Maritimes a regióne Provence-Alpes-Côte d’Azur. Obyvatelia si hovoria Berlugančania. 
Poloha.
Beaulieu-sur-Mer sa nachádza na pobreží Stredozemného mora na riviére Côte d’Azur, medzi Nice a Monakom, na prímorskej autoceste a na východ od zálivu Cap Ferrat. Patrí do aglomerácie s Villefranche-sur-Mer, Saint-Jean-Cap-Ferrat a Èze. Beaulieu-sur-Mer bolo administratívnou časťou obce Villefranche-sur-Mer do roku 1891. Beaulieu-sur-Mer má rozlohu . Najvyšší bod je položený a najnižší bod 
Ekonomika.
V meste sa realizuje obchod s najdrahšími realitami vo Francúzsku. Nachádza sa tu aj hráčske kasíno. Prímorská turistika v luxusnej triede vo vilách a v hoteli Bristol. Dva hotely boli v roku 2005 odkúpené a uzavreté. Aktuálne sa jedná o ich demolícii.
História.
Koncom 19. storočia sa našlo v bývalej mestskej štvrti Nová Afrika paleolitické jaskynné nálezisko.
Antické nálezy keramiky sa datujú medzi 1. – 6. storočím po Kr.
Turistika sa začala v meste rozvíjať v 19. storočí.
Obyvateľstvo.
Beaulieu-sur-Mer má 3749 obyvateľov (2009).
Graf vývoja obyvateľstva:
Rikugun Ki-93

Rikugun Ki-93 bolo japonské experimentálne ťažké stíhacie lietadlo, resp. útočný bombardér. Celkovo boli postavené dva kusy. Z pohľadu konštrukcie bol Ki-93 dvojsedadlový strednoplošník s dvoma vzduchom chladenými hviezdicovými motormi Micubiši Ha-214 s výkonom 1 790 kW (2 400 k). 
Ki-93 bol navrhnutý armádnym leteckým výskumným inštitútom a prvý prototyp bol testovaný v apríli 1945, druhý vzlietol v období japonskej kapitulácie.
Špecifikácie.
Výkony.
neznáme